OzLabs/hebrew-wiki-articles huggingface dataset:
לחם שנאפה ללא התפחה

לחם שנאפה ללא התפחה הוא כל לחם הנאפה ללא שימוש בחומרי התפחה כגון שמרים. לחמים אלו הם בדרך כלל לחמים שטוחים; עם זאת, לא כל לחם שטוח אינו עבר התפחה. לחמים ללא שמרים, כמו טורטייה ורוטי, הם מוצרי יסוד באמריקה המרכזית ובדרום אסיה, בהתאמה. לחמים לא מותפחים הם בעלי חשיבות דתית גדולה ביהדות ובנצרות. ביהדות, מצה, העשויה מבצק שאינו תפח, היא סמל מרכזי בחג הפסח. לחם הקודש ממלא תפקיד מרכזי בליטורגיה הנוצרית ובתאולוגיה האוכריסטית.

== משמעות דתית ==

לחם הקודש נעשה מבצק שלא עבר התפחה עבור חגיגת ה[[אוכריסטיה בכנסייה הלטינית של הכנסייה הקתולית ובקרב נוצרים מערביים אחרים (נוצרים מזרחיים כמו האורתודוקסים המזרחיים משתמשים בלחם מותפח).]]
לחמים לא מותפחים בעלי חשיבות סמלית ביהדות ובנצרות. יהודים ונוצרים צורכים לחמים שנאפים ללא התפחה כמו המצה במהלך פסח ואוכריסטיה, בהתאמה, כפי שנצטווה בתנ"ך: (). אכילת מצה היא מצוות עשה בחג הפסח. מקור המצווה נובע ככל הנראה מהחיפזון של בני ישראל ששוחררו זה עתה מעבדות ונאלצו לעזוב את מצרים בין לילה ובכך לא יכלו להקדיש זמן לתפיחת לחמם.

החוק הקאנוני של הכנסייה הלטינית בכנסייה הקתולית מחייב שימוש בלחם שנאפה ללא התפחה עבור לחם הקודש, וופלים לא מותפחים עבור איחוד המאמינים. חלק מהכנסיות הפרוטסטנטיות נוטות לפעול לפי הנוהג הקתולי הלטיני.

רוב הכנסיות המזרחיות אוסרות במפורש את השימוש בלחם שנאפה ללא התפחה (ביוונית: azymos artos) לאוכריסטיה. נוצרים מזרחיים מקשרים לחם לא מותפח לברית הישנה ומתירים שימוש רק בלחם עם שמרים, כסמל לברית החדשה. מחלוקת זו, היא אחת משלוש הנקודות שנחשבו באופן היסטורי כגורמים (יחד עם סוגיות העליונות הפטרינית והמחלוקת סביב פסוקית ומן הבן) לפילוג הכנסייה הנוצרית ב-1054, לנצרות אורתודוקסית (מזרחית) וקתולית (מערבית).<ref>

</ref>

== סוגי לחמים לא מותפחים ==
* ארבוד – לחם העשוי מקמח חיטה שנאפה על גחלים של מדורה, מסורתי בקרב ערבים בדואים.
* ארפה – לחם העשוי קמח תירס ונפוץ בקולומביה וונצואלה.
* בטאו – לחם עשוי שעורה, תירס או חיטה, מסורתי במצרים.
* בנוק – לחם שמקורו באיים הבריטיים.
* דמפר – לחם קולוניאלי אוסטרלי מסורתי, במקור נאפה ללא התפחה.
* טורטייה – לחם שטוח מסו-אמריקאי / מקסיקני
* טורטייה דה רוסקולדו – לחם צ'יליאני מקמח חיטה, שנאפה באופן מסורתי על גחלים של מדורה.
* לוואש (בדרך כלל מותפח אך לעיתים גם לא מותפח) – לחם שטוח ארמני.
* לחם הקודש – קרקר עגול נוצרי.
* מצה – לחם שטוח יהודי.
* לחמניות כשרות לפסח - לחמניות שלא נאפו מקמח שנטחן מאחד מחמשת מיני דגן – חיטה, שעורה, כוסמין, שיבולת-שועל ושיפון – שהחמיץ (תפח). 
* פיאדינה – לחם העשוי מקמח חיטה, שומן חזיר או שמן זית, מים ומלח. מהאזור ההיסטורי של אמיליה-רומאניה באיטליה. עד שנות ה-40 נאפה מסורתית באופי של כ-2 ס"מ. ללחם גרסה דקה יותר הנקראת "רימיני".
* פיצה דולצ'ה די ברידה – לחם מתוק האופייני לעיר רומא.
* פריטוס וחטיפי תירס דומים – עשויים מבצק שאינו מותפח, אמנם לרוב נחשב כחטיף, פריטוס הוא חטיף פופולרי בארצות הברית.
* קיצ'ה – לחם שטוח אתיופי המשמש בעיקר במאכל המסורתי פיט-פיט או צ'צ'בסה.
* רוטי – לחמים שטוחים הודיים, כגון: צ'פאטי, דלפורי ועוד.
* ריאסקה – לחם העשוי בדרך כלל משעורה, מסורתי בחלקים הצפוניים של פינלנד.

== ראו גם ==
* פסח
== קישורים חיצוניים ==

== הערות שוליים ==

קטגוריה:לחם
רומן רומננקו

רומן רומננקו (ברוסית:Роман Юрьевич Романенко , נולד ב-9 באוגוסט 1971 בעיירה במחוז מוסקבה) הוא קוסמונאוט רוסי. הוא השתתף במספר טיסות לתחנת החלל הבין-לאומית. רומן רומננקו הוא בנו של הקוסמונאוט יורי רומננקו.

== ביוגרפיה ==
רומן רומננקו נולד בעיירה שצ'ולקובו בקרבת מוסקבה למשפחה של קוסמונאוט. בשנת 1986 הוא סיים לימודי בית ספר בעיר הכוכבים. בשנת 1988 הוא סיים פנימיה לקצינים בלנינגרד והתקבל ללימודים בבית ספר של חיל האוויר הסובייטי. לאחר קבלת הסמכה כטייס רומננקו שירת ביחידות החיל.

בינואר 1998 רומננקו החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים. הוא היה בצוות גיבוי של מספר משימות.

ביולי 2008 הוא קיבל מינוי למשלחת מס' 20 לתחנת החלל בין-לאומית (גנאדי פדאלקה היה מפקד צוות). רומננקו היה מפקד טיסה סויוז TMA-15 שהביאה לתחנת החלל את חברי הצוות. לאחר סיום עבודת המשלחת רוממנקו עבר למשלחת מס' 21 לתחנת החלל הבין-לאומית (פרנק דה ווין היה מפקד המשלחת) הוא חזר לכדור הארץ לאחר 187 ימים בחלל.

בשנת 2008 הוא קיבל מינוי למשלחת מס' 34 לתחנת החלל הבין-לאומית (קווין פורד היה מפקד המשלחת). רומננקו היה מפקד טיסה סויוז TMA-15 שהביאה לתחנת החלל את חברי הצוות. בסיום עבודת המשלחת רומננקו עבר למשלחת מס' 35 לתחנת החלל הבין-לאומית (כריס הדפילד היה מפקד המשלחת). במהלך שהות בתחנת החלל רומננקו ביצע פעילות חוץ רכבית באורך של כ-6.5 שעות. הוא חזר לכדור הארץ לאחר 145 ימים בחלל.

בשנת 2013 לאחר קבלת ממצאים רפואיים רוממנקו סיים את החברות בצוות קוסמונאוטים.

בשנת 2015 רומננקו נבחר לחברי הדומה השישית מטעם מפלגת רוסיה המאוחדת. בשנת 2021 הוא נבחר מחדש.

לאחר פלישת רוסיה לאוקראינה בפברואר 2022 רומננרו נכלל ברשימת עיצומים של האיחוד האירופי, קנדה, ארצות הברית ומדינות נוספות.

==קישורים חיצוניים==

* [https://warheroes.ru/hero/hero.asp?Hero_id=12638 ביוגרפיה]
* [https://www.gctc.ru/main.php?id=204 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:חברי הדומה הממלכתית
קטגוריה:טייסי חיל האוויר הרוסי
קטגוריה:רוסים שנולדו ב-1971
SM U-29 (גרמניה)

SM U-29 הייתה צוללת דיזל-חשמלית של הצי הקיסרי הגרמני שנטלה חלק בלחימה במלחמת העולם הראשונה.

== היסטוריית שירות ==
U-29 הושקה ב-11 באוקטובר 1913 במספנה הקיסרית בדנציג והוכנסה לשירות ב-1 באוגוסט 1914 בפיקודו של קפיטן-לויטננט וילהלם פלנגה. ב-16 בפברואר 1915 תפס קפיטן-לויטננט אוטו ודיגן את הפיקוד.

ב-10 במרץ 1915, U-29 עזבה את זיברוחה למשימתה הראשונה תחת ודיגן. היא הגיעה לאזור הפעילות שלה בים האירי ובמהלך הימים הבאים הטביעה את ספינות הקיטור הבריטיות The Headlands, Indian City, Andalusian וספינת הקיטור הצרפתית Auguste Conseil בהיקף כולל של 12,934 טון. ספינות הקיטור הבריטיות אדנוון ואטאלנטה ניזוקו קשות.

בהפלגה חזרה סביב סקוטלנד, U-29 נתקלה בצי הגדול ב-18 במרץ 1915, מזרחית לפנטלנד פירת' (בין סקוטלנד היבשתית לאיי אורקני). הצי היה בדרכו הביתה לבסיס בסקפה פלו. לאחר ירייה שהחטיאה לעבר אוניית המערכה אה"מ נפטון, הפריסקופ של הצוללת זוהה על ידי אוניית המערכה אה"מ דרדנוט. ודיגן לא הצליח לצלול לעומק בזמן. בסביבות השעה 13:40 בצהריים נגחה דרדנוט את הצוללת הגרמנית, שחרטומה עלה לזמן קצר אל פני השטח. מספר הצוללת זוהה ואז U-29 שקעה. אוטו ודיגן וכל הצוות שלו נהרגו. זו הייתה פעולת הלחימה היחידה של דרדנוט במהלך לוחמה ימית במלחמת העולם הראשונה.

הקואורדינטות הבאות נחשבות למיקום המשוער של טביעת הצוללת: 58°20′ צפון, 0°57′ מזרח.

== קישורים חיצוניים ==

קטגוריה:צוללות גרמניות במלחמת העולם הראשונה
קטגוריה:צוללות גרמניות שטבעו
קרל פון רייהר

קרל פרידריך וילהלם פון רייהר (בגרמנית: Karl Friedrich Wilhelm von Reyher; 21 ביוני 1768 – 7 באוקטובר 1857) היה גנרל פרוסי אשר כיהן כראש המטה הכללי בין 1848–1857.

==ביוגרפיה==
רייהר נולד ב-21 ביוני 1768 בגרוס שנבק. בשל מצב הכלכלי הגרוע של משפחתו, בגיל 13 הוא נאלץ להפסיק את לימודיו ולהתחיל לעבוד. הוא עבד בתחילה כפקיד, לפני שב-1802 התגייס לצבא הפרוסי. הוא לחם במלחמת הקואליציה הרביעית, ולאחר תבוסת הצבא הפרוסי בקרב ינה-אאורשטדט התגייס לגדוד פרייקור בפיקודו של פרדיננד פון שיל. ב-1809 השתלב הפרייקור של שיל בחזרה בתוך הצבא הפרוסי. ב-1810 הוא הועלה לדרגת לויטננט. במהלך מלחמת הקואליציה השישית הוא לחם בהצטיינות בקרבות בגרמניה ובצרפת. ב-1815 הוא השתתף בקרב ווטרלו. לאחר סיום המלחמה, הוצב בצרפת כחלק מחיל הכיבוש הפרוסי. ב-1818 הוא חזר לפרוסיה והוצב במטה הכללי. ב-1824 הוא מונה לראש מטה הקורפוס ה-4. ב-20 בספטמבר 1828 הוא הועלה לדרגת מיור והוענק לו תואר אצולה. ב-1840 הוא החל לשרת במשרד המלחמה.

ב-18 במרץ 1848 במהלך מהפכות אביב העמים בגרמניה, נערכו בברלין קרבות קשים בין הצבא הפרוסי למפגינים. לאחר שמאות אנשים נהרגו, נסוגו יחידות הצבא מברלין. שר המלחמה דאז, פרדיננד פון רוהר, היה מרותק למיטתו בשל דימום חמור, ולפיכך לא הצליח למנוע את הנסיגה. לאחר שנודע לו על כך, הוא התפטר מתפקידו. ב-2 באפריל הפך רייהר לשר המלחמה במקומו. הוא נותר בתפקיד שבועיים בלבד, שבמהלכן החזיר את הצבא לברלין. ב-13 במאי של אותה שנה הוא מונה לראש המטה הכללי, והחזיק בתפקיד עד מותו ב-7 באוקטובר 1857.

==קישורים חיצוניים==

* [https://prussianmachine.com/prussia/reyher.htm קרל פון רייהר] באתר prussian machine
* [https://www.deutsche-biographie.de/sfz76310.html קרל פון רייהר] בביוגרפיה הגרמנית

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:גרמנים שנולדו ב-1768
קטגוריה:גרמנים שנפטרו ב-1857
מרים סראצ'יק

מרים פולה סראצ'יק (8 באוגוסט 1933 – 7 באוקטובר 2021) הייתה פיזיקאית אמריקאית יהודייה ממוצא בלגי שהתמחתה בפיזיקה של חומרים במצב מוצק בטמפרטורה נמוכה. משנת 1996 שימשה כפרופסורית בהסיטי קולג' של ניו יורק.

== ביוגרפיה ==
מרים סראצ'יק נולדה בשם מרים פולה מורגנשטיין ב-8 באוגוסט 1933 באנטוורפן, בלגיה.<ref></ref> הוריה, שרה (סגל) ושלמה מורגנשטיין, היו יהודים אורתודוקסים שנולדו בפולין, אמה נולדה בעיר רימנוב למרות שמשפחתה גרה בבלגיה, אמה, סבתא של מרים, חזרה לפולין כדי ללדת לצד אמה, סבתא-רבתא של מרים.<ref name=":0"></ref> אמה עברה לבלגיה כילדה ואביה עבר לבלגיה בנערותו, יחד עם שאר משפחתו עקב המצב הלא טוב במזרח אירופה.<ref name=":0" /> לאחר שהגיע לבלגיה יצא אביה בשאלה, לאחר נישואיו ולידת ילדיו הוא חזר בתשובה. הוריה של מרים נפגשו והתחתנו בבלגיה. אביה של מרים היה מלטש וסוחר יהלומים. למרים היו שני אחים, אח גדול פול ואח קטן הנרי.<ref name=":0" /> ביתם היה בית דתי אורתודוקסי והשפה המדוברת בביתם הייתה יידיש.<ref name=":0" />

== חיים אישיים ==
מרים נישאה, ב-1954, לפיליפ סראצ'יק, פרופסור להנדסת חשמל באוניברסיטת ניו יורק. היו להם שני ילדים, קראן ולאה. ב-10 בספטמבר 1970, לאה בת החמש נחטפה, על ידי עוזרת הבית של המשפחה, אנה מאייר פרוליך, תוך שימוש במכונית דודג' של המשפחה. 12 ימים לאחר מכן, ב-22 בספטמבר, נמצאה גופתה של העוזרת. וכחודש לאחר מכן, ב-23 באוקטובר, נמצאה גופתה של לאה, שנרצחה זמן קצר אחרי החטיפה על ידי עוזרת הבית, בפח האשפה בבית קיץ של משפחה שלא שהתה בו עד גילוי הגופה.<ref></ref> במהלך החיפושים אחריה הציעו מרים ובעלה פרס של 10,000 דולר עבור החזרה של ביתם.<ref></ref>

==קישורים חיצוניים==

== הערות שוליים ==

קטגוריה:פיזיקאיות אמריקאיות
קטגוריה:פיזיקאיות יהודיות
קטגוריה:בוגרות אוניברסיטת קולומביה
קטגוריה:מהגרות מבלגיה לארצות הברית
קטגוריה:אמריקאים ממוצא פולני-יהודי
קטגוריה:אמריקאים שנולדו ב-1933
קטגוריה:אמריקאים שנפטרו ב-2021
בילבורד להיטי העולם

לוגו מגזין הבילבורד
בילבורד להיטי העולם (באנגלית: Hits of the World) הוא אוסף של מצעדי מוזיקה שבועיים בהוצאת המגזין האמריקאי בילבורד. אוסף זה, אשר מתפרסם מדי יום שלישי, מתסמך על נתוני לומינייט להזרמת מוזיקה ומכירות דיגיטליות של יותר מ-40 מדינות ברחבי העולם.<ref name="Expands2"></ref><ref></ref> בילבורד הכריזה על האוסף ב-14 בפברואר 2022, והוא הושק יום למחרת.

להלן רשימת מצעדי המוזיקה אשר מופיעים באוסף להיטי העולם של בילבורד.

== ביאורים ==

== הערות שוליים ==

קטגוריה:מצעדי הבילבורד
Insieme: 1992

"Insieme: 1992" (בעברית: "ביחד: 1992") הוא השיר הזוכה בתחרות אירוויזיון 1990 שהתקיימה בזאגרב, יוגוסלביה. השיר בוצע באיטלקית על ידי טוטו קוטוניו, שגם כתב ואת הלחין את השיר, עבור איטליה והיווה את הניצחון השני של המדינה בתחרות.

== אירוויזיון 1990 ==
השיר עוסק באיחוד האומות השונות של אירופה. שם השיר, שפירושו "יחד: 1992" באיטלקית, מתייחס לשנה שבה היה אמור האיחוד האירופי להתחיל את פעולתו. קוטוניו ביצע את השיר יחד עם להקת Pepel in kri הסלובנית, שייצגה את יוגוסלביה בשנת 1975. הלהקה הורכבה מחמישה זמרים שהיו זמרי הליווי של קוטוניו בשיר.

השיר בוצע לקראת סוף הלילה והיה הביצוע ה-19 בגמר. בתום ההצבעה קיבל 149 נקודות, וזכה במקום הראשון מתוך 22 השירים שהשתתפו.

== רשימת השמעה ==
סינגל <small>(תקליטור)</small>

# "Insieme: 1992" – 4:00
# "Insieme: 1992" (אינסטרומנטלי) – 4:00

סינגל <small>(7 אינץ')</small>

# "Insieme: 1992" – 4:00
# "Insieme: 1992" (אינסטרומנטלי) – 4:00

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!צרפת (SNEP)<ref></ref>
|כסף
|200,000<small>*</small>
|-
!שווייץ (IFPI Switzerland)<ref></ref>
|זהב
|20,000<small>^</small>
|-
| colspan="3" |* <small>מכירות בלבד</small><small>^ משלוחים בלבד</small>
|}

== קישורים חיצוניים ==
* 

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי אירוויזיון 1990
קטגוריה:שירי איטליה באירוויזיון
קטגוריה:שירים שזכו באירוויזיון
קטגוריה:שירים באיטלקית
קטגוריה:שירים על אירופה
קטגוריה:סינגלים בהוצאת EMI רקורדס
שרה מסה

שרה מסה (נולדה ב-1976) היא סופרת ספרדייה. שרה נולדה במדריד, והיא גרה בסביליה מאז ילדותה. כמשוררת, היא זכתה בפרס השירה הלאומי על שם מיגל ארנאנדס (Premio Nacional de Poesía Miguel Hernández) בשנת 2007 עבור ספר השירים Este jilguero agenda. מאז, היא פרסמה את הרומנים Un incendio invisible ו-El trepanador de cerebros, ואת אוספי הסיפורים הקצרים No es fácil ser verde ו-La sobredad del galápago. הרומן שלה, Cuatro por cuatro, היה מועמד לפרס ארלדה .<ref></ref><ref></ref>

== ביבליוגרפיה ==
===רומנים===
* El trepanador de cerebros (2010).
* Un incendio invisible (2011; נערך מחדש ב-2017). אש בלתי נראית.
* Cuatro por cuatro (2012). ארבע על ארבע, טרנס.
* Cicatriz (2015). צלקת, טרנס.
* Cara de pan (2018). בין הגדרות, טרנס.
* Un amor (2020). בעברית: אהבה אחת, תרגום: משה רון, הוצאת לוקוס, 2023.
* La familia (2022). משפחה.

אוספי סיפורים קצרים
* La sobredad del galápago (2008). פיכחותו של החצב.
* No es fácil ser verde (2009). זה לא קל להיות ירוק.
* Mala letra (2016). כתב יד רע, טרנס.

שירים
* Este jilguero agenda (2007).

== פרסים והוקרה ==
* 2007 - Premio Nacional de Poesía Miguel Hernández, על Este jilguero agenda
* 2011 - Premio Malaga de Novela, על Un incendio invisible
* 2016 - Premio Ojo Crítico de Narrativa, על Cicatriz
* 2017 - Premio Literario Arzobispo Juan de San Clemente, על Cicatriz
* 2021 - Premios de los libreros (ficción), על Un amor

==קישורים חיצוניים==

== הערות שוליים ==

קטגוריה:משוררות ספרדיות
קטגוריה:סופרות ספרדיות
קטגוריה:ספרדיות שנולדו ב-1976
La La La (שיר של Naughty Boy)

"La La La" (בעברית: "לה לה לה") הוא סינגל של המפיק המוזיקלי הבריטי Naughty Boy, בשיתוף פעולה עם הזמר/ת-יוצר/ת הבריטי/ת סם סמית'. השיר יצא ב-18 במאי 2013 בהוצאת חברות התקליטים Naughty Boy רקורדינגס, וירג'ין EMI רקורדס וקפיטול רקורדס. השיר מופיע כסינגל השני באלבום האולפן הראשון של Naughty Boy, Hotel Cabana. כמו כן, השיר מופיע בגרסת הדלוקס של אלבום האולפן הראשון של סמית', In the Lonely Hour.

נכון לספטמבר 2023, השיר הושמע למעלה מ-569 מיליון פעמים בספוטיפיי,<ref></ref> ולמעלה מ-1.2 מיליארד פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!בלגיה (BEA)
|זהב
|15,000
|-
!קנדה (Music Canada)
|זהב
|40,000
|-
!דנמרק (IFPI Danmark)
|זהב
|15,000
|-
!גרמניה (BVMI)
|3× זהב
|450,000
|-
!איטליה (FIMI)
|2× פלטינה
|60,000
|-
!ניו זילנד (RMNZ)
|פלטינה
|15,000
|-
!שוודיה (GLF)
|3× פלטינה
|120,000
|-
!שווייץ (IFPI Switzerland)
|פלטינה
|30,000
|-
!הממלכה המאוחדת (BPI)
|3× פלטינה
|1,800,000
|-
!ארצות הברית (RIAA)
|2× פלטינה
|2,000,000
|-
! colspan="3" |סטרימינג
|-
!דנמרק (IFPI Danmark)
|4× פלטינה
|7,200,000
|-
!ספרד (PROMUSICAE)
|זהב
|4,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | הממלכה המאוחדת
| 19 במאי 2013
| rowspan="3" |הורדת מוזיקה
| rowspan="2" |Naughty Boy רקורדינגס, וירג'ין EMI רקורדס, קפיטול רקורדס
|<ref></ref>
|-
! scope="row" | קנדה
| 15 באוקטובר 2013
|<ref></ref>
|-
! rowspan="2" scope="row" | ארצות הברית
| 10 בדצמבר 2013
| rowspan="2" | קפיטול רקורדס
|<ref name="US"></ref><ref></ref>
|-
| 14 בינואר 2014
|להיט רדיו עכשווי
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי סם סמית'
קטגוריה:שירי דאנס-פופ
קטגוריה:שירי R&B עכשוויים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת וירג'ין EMI רקורדס
קטגוריה:סינגלים בהוצאת קפיטול רקורדס
מריניו פרס

מריניו פרס אוליברי (19 במרץ 1947 – 18 בספטמבר 2023), הידוע בשם מריניו פרס, היה כדורגלן ברזילאי ששיחק בעמדת המגן, בין השאר בספורט קלאב אינטרנסיונל ובנבחרת ברזיל. הוא היה קפטן נבחרת ברזיל במונדיאל 1974. לאחר פרישתו ממשחק פעיל הוא הפך למאמן.

== ביוגרפיה ==
פרס שיחק בברצלונה בעונת 74/75 עד שנאלץ לחזור לברזיל עקב שירות צבאי.<ref name=":0"></ref>

פרס זכה ב-15 תארים (3 לא רשמיים) עם נבחרת ברזיל. הוא שיחק 7 משחקים בנבחרת במהלך מונדיאל 1974, בו שימש כקפטן ושבו הגיעה נבחרת ברזיל למקום הרביעי.<ref name=":0" />

פרס נפטר ב-18 בספטמבר 2023, בגיל 76.<ref name=":0" />

== תארים ==
=== כשחקן ===
סנטוס
* 1973: אליפות סאו פאולו בכדורגל

אינטרנסיונל
* 1976: ליגת העל הברזילאית

=== כמאמן ===
בלננסס
* הגביע הפורטוגלי : 1989

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני אינטרנסיונל
קטגוריה:כדורגלני סנטוס
קטגוריה:כדורגלני ברצלונה
קטגוריה:כדורגלני נבחרת ברזיל
קטגוריה:כדורגלני מונדיאל 1974
קטגוריה:מאמני כדורגל ברזילאים
קטגוריה:מאמני ספורטינג ליסבון
קטגוריה:מאמני בלננסש
קטגוריה:מאמני ז'ובנטודה
קטגוריה:מאמני סנטוס
קטגוריה:מאמני בוטפוגו
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1947
קטגוריה:ברזילאים שנפטרו ב-2023
אוטו האסה (גנרל)

אוטו האסה (בגרמנית: Otto Hasse; 21 ביוני 1871 – 28 בספטמבר 1942) היה גנרל גרמני אשר לחם במלחמת העולם הראשונה, ולאחר המלחמה שימש כראש משרד הגייסות (מקביל למטה הכללי) של הרייכסווהר בין 1923–1925 (מונה לאחר וילהלם האייה).

==ביוגרפיה==
האסה נולד בשלאו ב-21 ביוני 1871. ב-27 בספטמבר 1890 הוא התגייס לצבא הקיסרות הגרמנית והוצב ברגימנט הרגלים ה-46 (שלזיה התחתית ה-1 - הרוזן פון קירכבאך). ב-17 בדצמבר 1891 הוא הועלה לדרגת לויטננט משנה. באוקטובר 1899 הוא החל ללמוד באקדמיית המלחמה בברלין. כעבור שלוש שנים החל לשרת במטה הכללי. ב-24 בנובמבר 1915 הוא הועבר לתפקיד ראש מטה קורפוס המילואים ה-5 שלחם בחזית המערבית במלחמת העולם הראשונה. ב-18 באוגוסט 1916 הוא הועלה לדרגת אוברסט-לויטננט. ב-4 בפברואר 1917 הוא הועבר לשמש כראש מטה קורפוס המילואים ה-10. ב-23 בדצמבר של אותה שנה הוא עוטר בפור לה מריט - העיטור הצבאי הגבוה ביותר של הצבא הקיסרי. ב-12 במאי 1918 נוספו עלי אלון לעיטור הפור לה מריט שלו. ב-4 באוגוסט של אותה שנה מונה לראש מטה הארמייה ה-9. הוא שרד בתפקיד רק עד 22 באוגוסט, אז הועבר לשמש כראש מטה הארמייה ה-1. בתפקיד זה הוא כיהן תחת שלושה מפקדים שונים עד 19 בדצמבר של אותה שנה.

בעקבות פירוק הצבא הקיסרי ב-1919, התגייס האסה לרייכסווהר. ב-1 באוקטובר של אותה שנה הוא נשלח לברלין ומונה לראש מחלקה במשרד הרייכסווהר (משרד ההגנה). ב-1 באפריל 1922 הוא מונה לראש משרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. בתפקיד זה הוא כיהן עד לשנת 1926 כאשר הוחלף על ידי גאורג וצל. בתפקידו כראש משרד הגייסות, האסה היה בפועל הרמטכ"ל של הרייכסווהר. ב-1 בפברואר 1923 הוא הועלה לדרגת גנרל-מיור. באותה שנה הוא נסע לברית המועצות וחתם על אמנה צבאית סודית, שנועדה לאפשר לשתי המדינות המצורעות של אירופה לייצר נשק במשותף. ב-1 בפברואר 1926 הוא הועלה לדרגת גנרל-לויטננט ומונה למפקד הדיוויזיה ה-3 ולמפקד המחוז הצבאי ה-3. ב-1 בפברואר 1929 הועלה לדרגת גנרל. ב-1 באפריל של אותה שנה הוא מונה למפקד קבוצת הפיקוד ה-1 בברלין. ב-30 בספטמבר 1932 הוא עזב את הצבא. הוא נפטר בברלין ב-28 בספטמבר 1942.

==משפחתו==
האסה היה בנו של השופט ארנסט לאופולד פון האסה ואשתו הלנה מריה אמיליה לבית הולץ. אחיו הגדול היה הגנרל ארנסט האסה. ב-5 באוקטובר 1897 הוא נישא לאווה קתרינה ויטה, בתו של גנרל-מיור אוטו ויטה. ב-16 במרץ 1901 נולד בנם היחיד הנס אוטו ארנסט האסה.

==קישורים חיצוניים==

* [https://www.lexikon-der-wehrmacht.de/Personenregister/H/HasseOtto-R.htm אוטו האסה] באתר lexikon der wehrmacht
* [https://prussianmachine.com/aka/hasse.htm אוטו האסה] באתר prussian machine
* [https://forum.axishistory.com/viewtopic.php?t=103251 אוטו האסה] באתר forum axis history

קטגוריה:גנרלים ברייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1871
קטגוריה:גרמנים שנפטרו ב-1942
עינת שמשוני

עינת שמשוני (נולדה ב-1982) היא סופרת ומעצבת ישראלית.

== ביוגרפיה ==
עינת אסתר שמשוני נולדה ב-1982 השישית מתוך שבעה ילדים לשרה ויעקב דגן. גדלה במושב רמת מגשימים שברמת הגולן.
בתיכון למדה באולפנית טבריה במגמת אומנות ועיצוב ולאחר שנתיים של שירות לאומי המשיכה ללימודי תואר ראשון בעיצוב גרפי והוראת אומנות במכללת "אמונה" בירושלים.

ב-2009 יצא לאור ספר הילדים שכתבה ואיירה "מסרגות הפלא של סבתא" (הקיבוץ המאוחד)<ref></ref>. ב-2010 השתתפה הספר בפרויקט "ספריית פיג'מה".

עינת עוסקת בכתיבה, הנחיה, והוראה. היא בעלת "סטודיו געש" המתמחה בעיצוב כריכות וספרים, מלמדת עיצוב במכללת צפת. כותבת את הבלוג "צרות של מעצבים" ומגישה יחד עם אחותה (עורכת הספרים תמר וינברג) את הפודקאסט הספרותי "בין השורות".

נשואה לאילן שמשוני, אמא לחמישה, מתגוררת בקצרין.

== ספרי עינת שמשוני ==
* מסרגות הפלא של סבתא, הקיבוץ המאוחד, 2009
* איזה יום, געש ספרים, 2016
* רוחות טובות, געש ספרים, 2018
* לעזאזל, געש ספרים, 2020
* מלאך, געש ספרים – בית העורכים, 2022

== קישורים חיצוניים ==
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:בוגרות אולפנות
קטגוריה:בוגרות שירות לאומי
קטגוריה:בוגרות מכללת אמונה/אפרתה
קטגוריה:ישראליות שנולדו ב-1982
קטגוריה:ישראלים שנולדו ב-1982
גאורג וצל

גאורג וצל (בגרמנית: Georg Wetzell; 5 במרץ 1869 – 3 בינואר 1947) היה גנרל גרמני אשר לחם במלחמת העולם הראשונה, ולאחר המלחמה שימש כראש משרד הגייסות (מקביל למטה הכללי) של הרייכסווהר בין 1926–1927.

==ביוגרפיה==
וצל נולד בניידר-ארלבאך ב-5 במרץ 1869. ב-1 באוקטובר 1889 הוא התגייס לצבא הקיסרות הגרמנית. הוא למד בבית ספר צבאי וב-22 באוגוסט 1892 הועלה לדרגת לויטננט. ב-1 בינואר 1899 הוא הועלה לדרגת אובר-לויטננט. ב-1 באוקטובר 1900 הוא החל ללמוד באקדמיית המלחמה בברלין. ב-1 באפריל 1904 הוא החל לשרת במטה הכללי. ב-24 בינואר 1907 הוא הוצב במטה הקורפוס ה-15. ב-24 במרץ 1909 הוא מונה למפקד פלוגה ברגימנט הרגלים ה-132 (האלזסי ה-1). ב-7 במאי 1911 הוא הועבר למטה הדיוויזיה ה-2. ב-3 ביוני 1912 הוצב כנציג צבאי בבית חרושת לרובים בדנציג. ב-1 באוקטובר של אותה שנה הועלה לדרגת מיור. ב-1 באפריל 1913 הוא הועבר למטה הקורפוס ה-3.

עם פרוץ מלחמת העולם הראשונה, מונה וצל לראש מטה הקורפוס ה-18. ב-1916 הוא עבר לשרת בתפקידי מנהלה בפיקוד העליון. ב-11 בדצמבר של אותה שנה הוענק לו עיטור הפור לה מריט - העיטור הגבוה ביותר של הצבא הקיסרי. בתפקידו במטה הכללי, וצל הכין את תוכנית המתקפה הגרמנית בחזית האיטלקית שהביאה לניצחון גדול בקרב קפורטו. על כך, ב-1 בנובמבר 1917 נוספו עלי אלון לעיטור שלו. בתקופה זו הוא גם הפך לידידו ואיש סודו של אריך לודנדורף. ב-18 בדצמבר של אותה שנה הוא הועלה לדרגת אוברסט-לויטננט. בתחילת 1918 הוא מונה לראש מטה הארמייה ה-5. הוא היה מעורב יחד עם לודנדורף בתכנון מתקפת מאה הימים.

לאחר המלחמה, הצליח וצל להתקבל לרייכסווהר המצומצם. ב-1 במרץ 1921 הוא מונה למפקד המודיעין הצבאי בדרגת אוברסט. ב-1 בדצמבר 1923 הוא הועלה לדרגת גנרל-מיור. ב-1 בפברואר 1926 הוא מונה לראש משרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. בתפקידו כראש משרד הגייסות, וצל היה בפועל הרמטכ"ל של הרייכסווהר. שנה לאחר מכן הוא הועלה לדרגת גנרל-לויטננט. ב-25 בינואר 1927 הוא עזב את התפקיד. ב-31 באוקטובר של אותה שנה הוא פרש מהצבא בדרגת גנרל.

ב-1930 נשלח וצל לרפובליקה הסינית כיועץ צבאי. הוא שהה בסין ארבע שנים, ועם חזרתו מונה לעורך השבועון הצבאי. ב-29 ביולי 1944 הוא נעצר ונכלא במחנה הריכוז דכאו בחשד למעורבות בקשר העשרים ביולי. הוא שוחרר כבר ב-6 בנובמבר של אותה שנה. הוא נפטר באאוגסבורג ב-3 בינואר 1947.

==משפחתו==
וצל היה בנם של בעל המפעל ולנטין לודוויג וצל ואשתו קרוליין אליזבת פרידריקה, לבית וולף. ב-1899 הוא נישא לאליזבת זאקס, בתו של גנרל-לויטננט אוסקר זאקס. ב-29 באוגוסט 1900 נולד בנו הורסט מנפרד לודוויג וצל. ב-22 באוגוסט 1905 נולד בנו השני רולף קרל יוליוס לאופולד וצל. ב-28 ביולי 1919 נולדה בתו אולגה וצל.

==קישורים חיצוניים==
* [https://www.lexikon-der-wehrmacht.de/Personenregister/W/WetzellGeorg-R.htm גאורג וצל] באתר lexikon der wehrmacht
* [http://prussianmachine.com/akb/wetzell.htm גאורג וצל] באתר prussian machine
* [https://forum.axishistory.com/viewtopic.php?t=164762 גאורג וצל] באתר axis history

קטגוריה:גנרלים ברייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1869
קטגוריה:גרמנים שנפטרו ב-1947
בוגדאן

בוגדאן (באוקראינית: Богдан; בהונגרית: Tiszabogdány; בצ'כית: Bohdan) הוא כפר במחוז זקרפטיה של אוקראינה. במהלך שנותיו התחלפה פעמים אחדות המדינה שבה נכלל הכפר. הכפר שוכן לאורך אחד מיובלי נהר הטיסה והוא אחד הכפרים המפוזרים מבחינה גאוגרפית באזור ושטחו הוא 486 קמ"ר. הכפר נמצא בגובה 800 מטר מעל פני הים. בשנת 2023 התגוררו בכפר 3,971 תושבים.

==היסטוריה==
בוגדאן<ref></ref> התפתח להיות כפר מחוות שהתקיימו באזור במאה ה-18. על פי מסמכים ששרדו שמו הוזכר בכתבים לראשונה בשנת 1803 באותה תקופה התיישבו כאן פועלים גרמנים והונגרים שהיו מיומנים בייעור ועיבוד עץ. הכפר היה בגבולות האימפריה האוסטרו הונגרית עד לתום מלחמת העולם הראשונה והקמת הרפובליקה הצ'כוסלובקית הראשונה.

קיימת סברה שהכפר נקרא על שמו של הגיבור הלאומי האוקראיני בוגדאן חמלניצקי, שעבור היהודים הוא היה צורר.<ref></ref> על פי גרסה אחרת מקור השם הוא שתושבי הכפר שעבדו ביער ולא יכלו לחזור הביתה עם רדת הלילה גילו לפתע צבי בין העצים והחליטו שזו מתנה מאלוהים והחליטו לקרוא לכפר בוגדאן שתרגומו הוא מתת האל או נתן יה.
{| class="wikitable" align="left" style="margin-right: 1em; margin-bottom: 0.5em;"
|+
חילופי השלטון לפי תקופות
!תקופה
!השלטון
!השפה
|-
|עד 1901
|אוסטרו-הונגריה
|הונגרית
|-
|1901 - 1918
|אוסטרו-הונגריה
|הונגרית
|-
|1918 - 1938
|צ'כוסלובקיה
|צ'כית
|-
|1938
|רותניה
|רותנית
|-
|1939 - 1944
|הונגריה
|הונגרית
|-
|1945 - 1991
|ברית המועצות
|רוסית
|-
|מ-1991
|אוקראינה
|
|}

בשנת 1938 הפך האזור להיות בשליטת הרותנים למשך תקופה קצרה עד שסופח להונגריה ונכלל במחוז מאראמורש בין השנים 1938–1944 כחלק מהסכם של הונגריה עם גרמניה.

בין השנים 1920–1938 נכלל בגבולות הרפובליקה הצ'כוסלובקית הראשונה ונקרא בוהדן כחלק מאזור זקרפטיה או תת-קרפטיה או פודסקרפטיה.

בין השנים 1945–1991 היה הכפר חלק מברית המועצות ושמו היה בוגדאן. החל מ-1991 הוא בגבולות אוקראינה ושמו הוא בוהדן כחלק מנפת ראחוב במחוז זקרפטיה.

==הקהילה היהודית==

החיים הקהילתיים היהודיים בבוגדאן החלו להתארגן בשנות השבעים של המאה ה-19.<ref></ref> במפקד האוכלוסין של 1830 לא נרשם אף יהודי בכפר ובמפקד התושבים בשנת 1880 נמנו 123 יהודים. במפקד האוכלוסין בשנת 1930 נמנו 357 יהודים מתוך 4,299 תושבים. לא כל היהודים סומנו כיהודים כך שמספרם כנראה היה מעט גבוה יותר.

ב-20 במאי 1944 גורשו למחנה ההשמדה באושוויץ כל הנשים, הילדים והזקנים היהודים שנותרו בכפר, לאחר שהצעירים שולחו לפלוגות עבודה במחנות הכפייה. כל היהודים שנשלחו, כולל הרב והשוחט, נספו בשואה. יהודים בני בוגדאן שנותרו בחיים היו אלה שהצטרפו ללגיון הצ'כי או אלה שהיו בשליחות המחתרת החלוצית בהונגריה או אלה שהצליחו לעלות לארץ ישראל לפני ההשמדה.

==קישורים חיצוניים==

==הערות שוליים==

קטגוריה:אוקראינה: כפרים
ברנקו ואן דן בומן

ברנקו ואן דן בומן (נולד ב-21 ביולי 1995) הוא כדורגלן הולנדי המשחק כקשר באייאקס אמסטרדם.

== קריירת מועדונים ==
ואן דן בומן נולד באיינדהובן והתחיל את הקריירה שלו במחלקת הנוער של אייאקס. ב-4 במרץ 2011, חתם על חוזה מקצועי ראשון ל-3 שנים במועדון.

בעונת 2013/2014, החל ואן דן בומן לשחק בקבוצת הנוער עד גיל 19 של אייאקס, ואף שותף ב-3 משחקים בליגת האלופות לנוער. בנובמבר 2013, ערך את הופעת הבכורה שלו בקבוצת המילואים של אייאקס יונג אייאקס בליגה השנייה בהולנד. בינואר 2014 קודם רשמית לסגל יונג אייאקס.

ביוני 2014, חתם ואן דן בומן באיינדהובן מהליגה השנייה בהולנד. באוגוסט 2014, ערך את הופעת הבכורה שלו במועדון, בניצחון 0–3 על אמן.

באוגוסט 2020, עזב ואן דן בומן לראשונה את הולנד וחתם בטולוז הצרפתית מהליגה השנייה תמורת 350,000 אירו.<ref></ref> בעונת 2020/2021, היה שחקן מפתח בקישור של טולוז, ורשם 5 שערים ו-7 בישולים. בעונת 2021/2022, שיפר משמעותית את מספריו עם 12 שערים ו-21 בישולים, שיא הליגה הצרפתית השנייה.

במאי 2023, חתם ואן דן בומן על חוזה ל-4 שנים באייאקס, המועדון בו התחיל את הקריירה.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני טולוז
קטגוריה:הולנדים שנולדו ב-1995
וילהלם האייה

אוגוסט וילהלם האייה (בגרמנית: August Wilhelm Heye; 31 בינואר 1869 – 11 במרץ 1947) היה גנרל-אוברסט גרמני אשר שימש כראש משרד הגייסות בין השנים 1920-1926, וכמפקד כוחות היבשה בין 1926–1930.

==ביוגרפיה==
האייה נולד בפולדה ב-31 בינואר 1869. ב-22 במרץ 1888 הוא התגייס לצבא הקיסרות הגרמנית. ב-1900 הוא החל לשרת במטה הכללי. ב-1906 הוא נשלח לשרת בשוצטרופה של דרום-מערב אפריקה הגרמנית. בתפקידו זה הוא השתתף בדיכוי מרד ההררו והנאמה. ב-1908 הוא חזר לגרמניה, וב-1910 חזר לגרמניה ושירת במחלקת המודיעין הצבאי.

עם פרוץ מלחמת העולם הראשונה, מונה האייה לראש מטה קורפוס הלנדווהר, ויחד עמו לחם בקרב גליציה. בספטמבר 1917 הוא הועבר לחזית המערבית ומונה לראש מטה קבוצת הארמיות אלברכט. ב-21 בספטמבר 1918 הוא הועלה לדרגת אוברסט ומונה לראש מחלקת המבצעים במטה הכללי. כאשר ב-26 באוקטובר של אותה שנה, פוטר אריך לודנדורף מתפקיד ראש המטה הכללי, מילא האייה את מקומו בתפקיד במשך ארבעה ימים עד כניסתו של וילהלם גרנר לתפקיד.

עם סיום המלחמה, מונה האייה לראש מטה משמר הגבול המזרחי. בתפקידו זה הוא עמל לדכא מרידות קומוניסטיות במזרח גרמניה. הוא הצליח להתקבל לרייכסווהר המצומצם, וב-1 באוקטובר 1919 חזר לברלין והוצב במשרד הגייסות - שם מכובס שנועד לאפשר לגרמניה להקים מטה כללי בלי להפר את חוזה ורסאי. האייה הפך ליד ימינו של ראש המשרד (ובפועל הרמטכ"ל) הנס פון זקט. הן זקט והן האייה היו בעלי השקפות פוליטיות דומות. הם התנגדו למשטרה של רפובליקת ויימאר, אולם לא רצו לקחת חלק בקשר נגדה מתוך רצון לשמור על לכידותו של העם הגרמני. במהלך הפוטש של קאפ, זקט העדיף לא לנקוט עמדה. הוא הסתגר בביתו לכל אורך המאורעות, והאייה מילא את מקומו במשרדו.

לאחר הפוטש, מונה זקט למפקד כוחות היבשה, והאייה מונה לראש משרד הגייסות במקומו. במקביל הוא הועלה לדרגת גנרל-מיור. ב-1922 הוא קודם לדרגת גנרל-לויטננט ומונה לראש לשכת כוח האדם של הצבא. ב-1923 הוא הועבר לשמש כמפקד המחוז הצבאי ה-1 (קניגסברג). ב-9 באוקטובר 1926 פיטר שר הרייכסווהר אוטו גסלר את זקט מתפקיד מפקד כוחות היבשה, ומינה את האייה לתפקיד במקומו בדרגת גנרל. הוא כיהן בתפקיד עד 31 באוקטובר 1930, אז פרש מהצבא בדרגת גנרל-אוברסט.

==קישורים חיצוניים==

* [https://prussianmachine.com/aka/heye.htm וילהלם האייה] באתר prussian machine
* [https://www.feldgrau.com/ww2-german-officer-wilhelm-heye/ וילהלם האייה] באתר feldgrau

קטגוריה:גנרלים ברייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1869
קטגוריה:גרמנים שנפטרו ב-1947
מרים מבורך

מרים מבורך (נולדה ב-9 ביוני 1941) היא חוקרת בתחום הגיל הרך, פרופסור בגמלאות שכיהנה בין היתר כמנהלת מכללת לוינסקי לחינוך.

== ביוגרפיה ==

מבורך נולדה בקרואטיה. החלה את דרכה כגננת. בעלת תואר דוקטור בחינוך מאוניברסיטת תל אביב (1994). בתחילת דרכה האקדמית שימשה מרצה בבית הספר לחינוך של אוניברסיטת תל אביב, ובהמשך עברה לכהן במשרה מלאה כחברת סגל במכללת לוינסקי שם הייתה המרכזת האקדמית ומרכזת המסלול לגיל הרך. בשנת 2002 מונתה לעמוד בראש המכללה וכיהנה בתפקיד שמונה שנים (עד 2010). לאחר פרישתה לגמלאות ממכללת לוינסקי בשנת 2016 הצטרפה לסגל מכללת תלפיות שם היא מכהנת כיושבת ראש המועצה האקדמית.

תחומי מחקרה העיקריים של פרופסור מבורך הם קוגניציה של מורים וגננות, אינטליגנציה פרקטית של ילדים צעירים, תהליכי שינוי בהכשרת מורים ובמערכות חינוך בגיל הרך. פרופסור מבורך הייתה אחראית על הערכה ואישור של לומדות לגיל הרך במערכת החינוך בישראל, ועמדה בראש צוות לנושא הגיל הרך בוועדה המקצועית של ועדת דוברת לנושא הרצף החינוכי. ובוועדות היגוי שונות לגיל הרך באגף לחינוך קדם־יסודי של משרד החינוך. פיתחה תוכניות הכשרה לגיל הרך.

== חיים אישיים ==
פרופ׳ מבורך מתגוררת בתל אביב. נשואה לאלכס, גמלאי של בנק דיסקונט. בתה היא פרופסור לילך שלו-מבורך מבית הספר לחינוך באוניברסיטת תל אביב.

== קישורים חיצוניים ==
* [https://www.levinsky.ac.il/notice/ריאיון-עם-פרופ-מרים-מבורך-ברדיו-ירושל/ מרים מבורך, על ספרה על מנהיגות חינוכית בגיל הרך, הוצאת מכון מופ״ת, 2017.]

קטגוריה:ישראלים ילידי קרואטיה
קטגוריה:בוגרי המוסד החינוכי נעמן
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:חוקרות חינוך ישראליות
קטגוריה:חוקרי חינוך ישראלים
קטגוריה:נשיאי מכללות בישראל
קטגוריה:סגל מכללת לוינסקי לחינוך
קטגוריה:ישראליות שנולדו ב-1941
קטגוריה:ישראלים שנולדו ב-1941
קבוצת ביכורה

קבוצת ביכורה היא גוש התיישבות בעמק בית שאן, בתחום מועצה אזורית עמק המעיינות, כ-4 קילומטר צפונית לקו הירוק.

כביש 90 עובר במרכז הגוש, ולו מספר דו ספרתי של הצטלבויות עם כבישי הגוש, שאינן כבישים בין-עירוניים מהירים.

עיר האם של הגוש, בית שאן, ממוקמת כ-6 קילומטרים צפונית לו.

יישובי הגוש מסודרים מסביב לביכורה במעין מעגל. ואלו הם, עם כיוון השעון, מצפון: רחוב, תל תאומים, שדי תרומות ורוויה.

בירת הגוש היא המרכז הכפרי ביכורה, שאינו נחשב יישוב, המספק שירותים לשאר יישובי הגוש.

== תחבורה ==
הגוש מחובר על ידי כביש 90 שעובר במרכזו דרומה, לבקעת הירדן, וצפונה, לבית שאן. מיקום הכביש במרכז הגוש גרם לתאונות רבות, וגרם לחלק מהתושבים לצאת למאבק כנגד התוואי הנוכחי שלו.

כביש 667 מסתיים בקצהו הדרומי של הגוש, ומוביל ממנו על לגלבוע ואחריו לגוש תענכים הנמצא בעמק יזרעאל. כביש זה עובר גם סמוך ליישובים מלכישוע, מירב ומעלה גלבוע, הצמודים לקו הירוק השוכן ממערב להם.

למזרח, מובילות דרכים חקלאיות לשדה אליהו, כפר רופין וטירת צבי.

בגוש עצמו, מחבר כביש 6661 את המושב רוויה למרכז הגוש.

== סביבה ==
בין המושב רוויה לשאר הגוש עובר נחל מודע.

הגוש ממוקם במרכז שטחים חלקאיים רבים, וסמוך לו ובתוכו נמצאים אתרים היסטוריים כדוגמת תל רחוב ותל א-תום ואתרים אחרים כמו מעיין עין רוויה ומצפה רייצ'ל.

צפונית לגוש נמצאות בריכות דגים רבות.

== קישורים חיצוניים ==

== הערות שוליים ==

*
קטגוריה:עמק בית שאן
קטגוריה:מועצה אזורית עמק המעיינות
קטגוריה:גושי התיישבות
קטגוריה:ההתיישבות היהודית בארץ ישראל
קטגוריה:כביש 90
קטגוריה:יישובים שהוקמו ב-1951
כריסטופר טרימל

כריסטופר טרימל (נולד ב-24 בפברואר 1987) הוא כדורגלן אוסטרי המשחק כמגן ימני באוניון ברלין מהבונדסליגה.

==קריירה==

טרימל התחיל את הקריירה שלו בקבוצות נוער באוסטריה. ב-2008 הצטרף לראפיד וינה ושיחק בעיקר בקבוצת המילואים. הוא ערך את הופעת הבכורה שלו בליגה האוסטרית באפריל 2009. בעונתו הראשונה בקבוצה הבוגרת שותף ב-4 משחקי ליגה.

בעונת 2009/2010 הבקיע את שער הבכורה שלו עבור ראפיד וינה ואף כבש שלושער מהיר בתוך 6 דקות נגד אוסטריה כרנטן.

בקיץ 2014 עבר טרימל לאוניון ברלין מהבונדסליגה השנייה בגרמניה.<ref></ref> בעונת 2018/2019 מונה לקפטן הקבוצה ועלה עמה לבונדסליגה. בינואר 2023 האריך את חוזהו באוניון ברלין.

==נבחרת לאומית==

טרימל ערך את הופעת הבכורה שלו בנבחרת אוסטריה באוגוסט 2009 במשחק ידידות נגד קמרון. עד מרץ 2010 רשם 3 הופעות בנבחרת.

לאחר הפסקה של יותר מ-9 שנים, זומן טרימל באוקטובר 2019 שוב לסגל הנבחרת ושיחק במשחק מוקדמות יורו 2020 נגד ישראל. במאי 2021 זומן לסגל המורחב ליורו 2020 ונכלל בסגל הסופי, עמו הגיע עד לשמינית הגמר. בנובמבר 2021 הבקיע את שער הבכורה שלו בנבחרת בניצחון 1-4 על מולדובה.

== קישורים חיצוניים ==

== הערות שוליים ==

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני ראפיד וינה
קטגוריה:כדורגלני אוניון ברלין
קטגוריה:כדורגלני נבחרת אוסטריה
קטגוריה:ספורטאים אוסטרים בגרמניה
קטגוריה:אוסטרים שנולדו ב-1987
דני לואדר

דניאל נמאסו אדי-מסומבה לואדר (באנגלית:Daniel Namaso Edi-Mesumbe Loader;נולד ב-28 באוגוסט 2000) הוא כדורגלן אנגלי המשחק כחלוץ בפורטו.

==קריירת מועדונים==
לואדר נולד ברדינג והתחיל את הקריירה שלו במחלקת הנוער של וויקומב וונדררס לפני שעבר ב-2012 לקבוצת הנוער של קבוצת עיר הולדתו, רדינג. ב-2016 זכה בגביע מאוריס אדלסטון לשחקן האקדמיה הטוב ביותר במועדון. 

באוגוסט 2017 ערך את הופעת הבכורה המקצועית שלו בקבוצה הבוגרת בגיל 16, כשנכנס כמחליף בהארכה בניצחון 1-3 על מילוול בגביע האנגלי. בסוף החודש חתם על החוזה המקצועי הראשון שלו. ב-27 באפריל 2019 הבקיע את שער הבכורה שלו בקריירה בניצחון על מידלסברו.

באוגוסט 2020 חתם לואדר בפורטו ב' לחוזה לשנתיים.<ref></ref> בעונתו הראשונה רשם 32 הופעות ו-8 שערים. בעונה שלאחר מכן כבש 15 שערים עבור קבוצת המילואים. באוקטובר 2021 זומן לראשונה לסגל הקבוצה הבוגרת ואף כבש בניצחון 1-4 על בואבישטה. 

לואדר פתח את עונת 2022/2023 בניצחון 0-3 על טונדלה במשחק הסופר קאפ הפורטוגזי.
==נבחרת לאומית==
לואדר שיחק בנבחרות הצעירות של אנגליה. הוא היה חלק מנבחרת אנגליה עד גיל 17 שסיימה כסגנית באליפות אירופה עד גיל 17 ב-2017. באותה שנה זכה עם נבחרת אנגליה עד גיל 17 בגביע העולם עד גיל 17.

== קישורים חיצוניים ==

== הערות שוליים ==

קטגוריה:חלוצי כדורגל אנגלים 
קטגוריה:כדורגלני פורטו
קטגוריה:אנגלים שנולדו ב-2000
מגבר גיטרה

מגבר גיטרה של המותג הבריטי VOX לצד גיטרה חשלית של ריקנבקר
מגבר גיטרה הוא מכשיר חשמלי או מערכת אלקטרונית המחזק את האות החשמלי מפיק אפ בגיטרה חשמלית, בגיטרה בס או בגיטרה אקוסטית, באופן בו הוא מסוגל להפיק צליל ברמקול אחד או יותר.

מגברי הגיטרה יכולים גם לשנות את הצליל של כלי הנגינה על ידי הדגשה או ביטול ההדגשה של תדרים מסוימים, ובאמצעות הוספת אפקטים אלקטרוניים, והוספת דיסטורשן (פיצ'ר המכונה גם "אוברדרייב").

עבור נגני גיטרה חשמלית רבים סוג המגבר וההגדרות אשר בהן הם משתמשים במגבר מהווים לעיתים מזוהים במיוחד עם הצליל הייחודי של אותם הנגנים. נגני גיטרה רבים עשויים גם להשתמש בפדל אפקטים על מנת לשנות את הצליל של האות עוד לפני שהוא מגיע למגבר.

== גלריית תמונות ==
<gallery mode="packed">
VOX AC30 Twin.jpg|מגבר מסוג Vox AC 30 (1961–1962).
Marshall Major.JPG|מגבר של חברת מרשל משנת 1971.
MarkIV.jpg|מגבר מסוג Mesa Boogie Mark IV משנת 1990.
Fender Hot Rod Deluxe.jpg|מגבר מסוג Fender Hot Rod Deluxe משנת 1996.
</gallery>

==קישורים חיצוניים==

קטגוריה:גיטרה
מסלאתה

מסלאתה (בערבית: مسلاتة) היא עיר בחלק הצפון-מערבי של לוב, במחוז מורקוב. יש בה כמעט 24,000 תושבים, והיא הייתה בעבר מרכז ללימודי האסלאם. העיר ידועה בשל חורפים גשומים מאוד וייצור שמן זית. ההכרזה על הקמת הרפובליקה הטריפוליטאית, שהייתה הרפובליקה הערבית הראשונה, בוצעה בעיירה, ב-16 בנובמבר 1918.

== היסטוריה ==
ב-1945 פרצו פרעות בטריפולי והאזור, שהייתה אז חלק מלוב, שהייתה תחת שלטון בריטי. יהודים רבים התאסלמו כדי להציל את נפשם.

פליטים יהודים ממסלאתה ייסדו בשנת 1950 את היישוב אחיסמך, וחלקם התיישבו במושבים זיתן, אחיעזר ודלתון.

== אוכלוסייה ==
רוב תושבי מסאלתה אינם מהעיר במקור, אלא מערים אחרות. רוב תושבי מסאלתה הם מוסלמים דתיים. במסאלתה יש כ-24 אלף תושבים.

== ממשל ==
העיר הייתה חלק מנפת אל-מרגב, אך לאחר המרד בלוב היא הפכה למחוז עצמאי.

== כלכלה ==
כלכלת העיר בנויה בעיקר על גידול זיתים, חיטה ושעורה. בנוסף, יש בעיירה רועי צאן וייצור של מלט.

== חינוך ותרבות ==
בעיר יש שלוחה של אוניברסיטת אלמרגב לאמנויות. בית ספר לרפואה, מכללה למדעי הדת ופקולטה להנדסה. בנוסף, מסלאתה היא ביתם של בתי ספר איסלאמיים רבים. וככזה היא מהווה יעד לסטודנטים רבים מלוב ומדרום לסהרה המבקשים ללמוד את הקוראן.

== במהלך מלחמת האזרחים ב-2011 ==
ב-3 באוגוסט התקיימו עימותים שבהם נהרגו שלושה בני אדם.<ref>Reuters, 4 August 2011, [https://www.reuters.com/article/us-libya-clash-idUSTRE7735CY20110804 here]</ref> המורדים בעיר טענו כי העיר, שתושביה הצטרפו למרד בשלביו הראשונים, נקלעה למצור. חיילי הממשלה שלטו בכבישים המובילים לעיר, ניתקו את החשמל והתקשורת והחלו לעצור אנשים בפרברים.<ref></ref>

== קישורים חיצוניים ==

== הערות שוליים ==

קטגוריה:לוב: ערים
הודו-סין

הודו-סין במפה מ-[[1886]]
חבל הודו-סין או חצי האי הודו-סין הוא חבל ארץ יבשתי בדרום-מזרח אסיה השוכן בין הודו לסין. חצי האי מוקף ממערב על ידי מפרץ בנגל, ים אנדמן ומצר מלאקה וממזרח על ידי ים סין הדרומי. המונח "הודו-סין" משמש לרוב בהקשר של ההתיישבות הצרפתית בחלק מהאזור. עם הדה-קולוניזציה הוקמו על הודו-סין הצרפתית המדינות וייטנאם, קמבודיה ולאוס. לאורך ההיסטוריה האזור הושפע מהמדינות הגדולות השוכנות לגבולותיו, מכאן קיבל החבל את שמו. השפעת סין באה לידי ביטוי בעיקר בווייטנאם, בעוד שבתאילנד, קמבודיה ולאוס ההשפעה ההודית ניכרת יותר. הדת המרכזית באזור היא הבודהיזם בעיקר בגרסת הטהרוואדה. במלזיה ניתן למצוא מאמינים הינדים, מוסלמים ונוצרים.

לימים הוקמו על חבל זה המדינות:
*
*
*
*
*
*
*

==קישורים חיצוניים==

* 

קטגוריה:האימפריה הקולוניאלית הצרפתית
קטגוריה:דרום-מזרח אסיה: היסטוריה
קטגוריה:דרום-מזרח אסיה: גאוגרפיה
קטגוריה:אסיה: חצאי איים
קטגוריה:טריטוריות היסטוריות
קטגוריה:מקומות ששימשו כמושבת עונשין
קטגוריה:האזור האינדומלאי
בלה האלאשי

בלה האלאשי (בהונגרית: Halasi Béla; קישווארדה, 26 באוקטובר 1887<ref></ref> – שיקגו, 2 בדצמבר 1965) היה עורך דין, כלכלן, פוליטיקאי כלכלי יהודי-הונגרי-אמריקאי, פרופסור באוניברסיטה.

== קורות חייו ==
בלה האלאשי נולד במשפחה יהודית כבנם של שמעון האלאשי סוחר מנאג'קאלו ושל לאורה טיכלר. הוא קיבל את התואר שלו דוקטור במשפטים באוניברסיטת בודפשט למדע (שמה היום אוניברסיטת אטווש לוראנד). ב-1911 הפך לעמית מערכת של כתב העת "המאה העשרים", וגם הרצה בבית הספר החופשי של החברה למדעי החברה. הוא עבר את מבחן לשכת עורכי הדין ב-1914. ב-1918, במהפכת החרציות, מונה כיועץ מחלקה במשרד החוץ של ממשלת מיהאי קארואי, ובשנת 1919 בדרגת קומיסר העם עסק בהכנת הנושאים הכלכליים של המשא ומתן לשלום. הוא היגר לאחר נפילת הרפובליקה הסובייטית ההונגרית תחילה לגרמניה. בהיידלברג, יחד עם אמיל לדרר, ייסד את כתב העת Weltwirtschaftliche Korrespondenz של הסוציאליסטים המערביים באירופה. מגזין, שאותו גם ערך. ב-1926 עבר לברלין, שם עבד לא רק כעורך עיתון, אלא גם כפרופסור ב"אוניברסיטה לכלכלה ומינהל" (Hochschule für Wirtschaft und Verwaltung) עד העלייה לשלטון של אדולף היטלר. מ-1933 עבד בבריסל כמזכיר המדעי של "המשרד למדעי החברה" (Bureau d'Études Sociales). ב-1939 עזב לניו יורק. הוא הרצה תחילה באוניברסיטת ייל וב"בית הספר החדש למחקר חברתי" (New School for Social Research), ולאחר מכן היה פרופסור לכלכלה באוניברסיטת רוזוולט בשיקגו .

האלאשי היה כלכלן מחקר, הוא עסק בעיקר בפילוסופיה ובסוציולוגיה כלכלית, בבעיות הפיתוח של הכלכלה שלאחר המלחמה, באתגרים החדשים של הכלכלה העולמית ובתופעה שכינה "התערבות כלכלית בינלאומית". הוא כתב את העבודות שלו באנגלית תחת השם אלברט האלאשי.

== כתביו העיקריים ==
* דעיכת החקלאות האנגלית. – אנגליה הדמוקרטית ווטו של הצעות חוק. (המאה העשרים, 1911)
* סין החדשה - המצב הבלקני - אירועי אקטואליה זרים. הוצאות מלחמה. מלחמת הבלקן. (המאה העשרים, 1913)
* ייצור באמצעות הון (מחשבה חופשית, 1913)
* ביטול האגרה על תמצית הספרים. (בודפשט, 1914)
* הצעת הקוד האזרחי הכללי ההונגרי. דעה וביקורת, בעיקר בכל הנוגע לאינטרסים של המסחר. זכות ההתחייבות. חלק כללי. (בודפשט, 1914)
* מלחמה ומסחר. (המאה העשרים, 1914)
* חירות ציבורית באנגליה והמלחמה. - שווייץ והמלחמה. - חוק המלחמה של הכנסייה. (המאה העשרים, 1916)
* הסבר על תקנת הסחר בשרשרת. (עלונים כלכליים במלחמה. 3. בודפשט, 1917)
* כיווני מדיניות החוץ הרוסית. - רפורמה ברכוש ובחירה. (המאה העשרים, 1917)
* ארווין סאבו. (סקירת מדיניות חברתית, 1918)
* מדיניות סחר. (ברלין, 1930)
* De l'interventionnisme a l'économie dirigée. (Revue des Sciences Economiques, 1932)
* Die Goldwahrung. Grundzüge der Wahrungstheorie. (Berlin, 1933)
* The Problem of Full Employment. – Survey of Recent American Literature on Postwar Economic Security. (International Postwar Problems. New York, 1943).

== לקריאה נוספת ==
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ([https://mek.oszk.hu/00300/00355/html/ABC05727/05834.htm לקסיקון ביוגרפי הונגרי]. עורכת ראשית אגנש קניירש)
* [http://www.nevpont.hu/view/9491 Névpont] (נקודת שם)

== הערות שוליים ==

קטגוריה:עורכי דין יהודים הונגרים
קטגוריה:עיתונאים יהודים הונגרים
קטגוריה:כלכלנים יהודים הונגרים
קטגוריה:מהגרים מהונגריה לארצות הברית
קטגוריה:בוגרי אוניברסיטת אטווש לוראנד בודפשט
קטגוריה:קישווארדה: אישים
קטגוריה:עורכי עיתונים יהודים הונגרים
קטגוריה:הונגרים שנולדו ב-1887
קטגוריה:אמריקאים שנפטרו ב-1965
אבני שהם

אבני שהם אופנה בע"מ היא חברת אופנה ישראלית לילדים המחזיקה בבעלותה את המותגים "הוניגמן קידס" ו"קיווי". סה"כ מפעילה הרשת 138 חנויות ברחבי הארץ.

==היסטוריה==
בצלאל בן שלום החל לעסוק בתחום האופנה בשנת 1993 כסיטונאי ששיווק בגדי ילדים, בעיקר מסין, לרשתות שונות. בשנת 2006 הקים את חברת "אבני שהם אופנה" שעסקה במיתוג של דמויות טלוויזיוניות ממותגות ביניהן דורה ודייגו.

בשנת 2009 הקים את המותג קיווי (Kiwi). הסניף הרראשון של הרשת נפתח באיירפורט סיטי. אחריו נפתחו 14 חנויות במקומות שונים בארץ בטווח של חצי שנה. בשנת 2018 רכשה את חנויות רשת הוניגמן קידס, שנקלעה לקשיים ונכנסה להליך כינוס נכסים, תמורת 6.2 מיליון שקלים. 38 החנויות של רשת הוניגמן הצטרפו ל-84 החנויות של רשת קיווי. בשנת 2023 עמד מספר החנויות של הרשת על 184.

==הערות שוליים==

קטגוריה:חברות אופנה ישראליות
קטגוריה:ישראל: חברות שהוקמו ב-2006
ייז'י נקוואסיל

ייז'י נקוואסיל (בצ'כית: Jiří Nekvasil; נולד ב-24 באפריל 1948) הוא גנרל בדימוס צ'כי, אשר שימש כראש המטה הכללי הצ'כי בין 1993–1998. בין 2000–2004 שימש כשגריר צ'כיה בגאורגיה.

==ביוגרפיה==
נקוואסיל נולד בבנשוב ב-24 באפריל 1948. הוא למד במכללה הטכנית הצבאית בליפטובסקי, וב-1969 התגייס לצבא צ'כוסלובקיה כטכנאי טילים. הוא שימש כמפקד בריגדת טילים, ובין 1988–1990 למד באקדמיה הצבאית וורשילוב במוסקבה. לאחר פירוק צ'כוסלובקיה ב-1993, הוא הצטרף לצבא צ'כיה. ב-30 ביוני של אותה שנה הוא מונה לראש המטה הכללי. בתקופת כהונתו, הוא הוביל את הצבא הצ'כי להצטרפות לנאט"ו, מה שדרש ארגון מחדש של הצבא והתאמת התקנים שלו לתקנים המקובלים במערב. כמו כן, הוא שלח גדוד ממוכן לעזרת כוח האכיפה בבוסניה והרצגובינה. הוא סיים את תפקידו ב-30 באפריל 1998 ועזב את הצבא בדרגת גנרל-פולקובניק.

לאחר פרישתו מהצבא, עבד נקוואסיל במשרד החוץ. בין השנים 2000–2004 הוא שימש כשגריר צ'כיה בגאורגיה. ב-8 במאי 2022 העלה אותו נשיא צ'כיה מילוש זמאן לדרגת גנרל ארמייה בדימוס.

==קישורים חיצוניים==

* [https://acr.army.cz/struktura/historie/galerie-ngs/1993-1998-47663/ ייז'י נקאסוויל] באתר צבא צ'כיה
* [https://www.mzv.cz/tbilisi/en/embassy_of_the_czech_republic/ambassador/previous_ambassadors/jiri_nekvasil_2000_2004.html ייז'י נקאסוויל], באתר משרד החוץ

קטגוריה:מפקדי צבאות סדירים בעת החדשה: אישים
קטגוריה:אנשי צבא צ'כוסלובקים
קטגוריה:גנרלים צ'כים
קטגוריה:צ'כים שנולדו ב-1948
Revolution 909

"Revolution 909" הוא שיר אינסטרומנטלי מתוך אלבום הבכורה של צמד המוזיקה האלקטרונית הצרפתי דאפט פאנק, Homework מ-1997. השיר יצא לאור על ידי וירג'ין רקורדס כסינגל החמישי והאחרון מהאלבום בפברואר 1998. הקליפ לשיר בוים על ידי רומן קופולה.

== רקע ==
הפתיח של "Revolution 909" אמור להיות השתקפות של ממשלת צרפת ועמדותה נגד מסיבות רייב. כשנשאל על המניעים של העמדה, אמר בנגלטר: <blockquote>אני לא חושב שזו המוזיקה שהם מחפשים, זה המסיבות... אני לא יודע. הם מעמידים פנים שזה סמים, אבל אני לא חושב שזה הדבר היחיד. יש סמים בכל מקום, אבל כנראה שלא הייתה להם בעיה אם אותו דבר היה קורה בקונצרט רוק, כי זה מה שהם מבינים. הם לא מבינים את המוזיקה הזאת, שהיא באמת אלימה וחוזרת על עצמה, שהיא האוס. הם רואים בזה וטיפשות.</blockquote>

== קליפ ==
הקליפ הנלווה לשיר מראה רייב המתרחש בסמטה. שוטרים מגיעים פתאום לפזר את המסיבה. בזמן שכמה אנשים נעצרים, צעירה שנראית לכודה מבחינה בכתם על חולצתו של שוטר. זה מעורר פלאשבק שמתחיל בזרע עגבנייה שנשתל, ואז נובט, ואז נקצר ואז נארז. החבילות מועברות בסופו של דבר למכולת, שם גברת בוחרת את העגבניות לקחת איתה הביתה. בזמן שהיא מכינה רוטב עגבניות, כתוביות מדריכות במדויק את הצופה על המתכון להכנת הרוטב לספגטי. הגברת מניחה את הארוחה המוכנה במיכל טאפרוור. הקצין מתחילת הסרטון נראה עם הארוחה בניידת שלו. הוא מטפטף את רוטב העגבניות על חולצתו תוך כדי אכילתו ויוצר את הכתם. זה מביא את הפלאשבק לתחילת הסרטון. כאשר השוטר מביט בחולצתו המוכתמת ודעתו מוסחת, הצעירה זוכה בהזדמנות להימלט. מישהו מופיע על במה למעלה ומושך אותה למקום מבטחים.

הקליפ מופיע ב-D.A.F.T., אוסף קליפים מ-Homework. הוא זמין גם במהדורה מוגבלת של Musique Vol. 1 1993–2005. פרשנות האודיו של רומן קופולה ל-"Revolution 909" ב-D.A.F.T מזכירה חברים שלו שראו את הסרטון והבחינו באדם הדומה לתומא בנגלטר. הוא לא אישר אם זה בנגלטר או לא. קופולה מכנה את הסרטון גם "סרטון העגבניות". הוא הצהיר שהוא השתמש בהגדרת העגבניות כי תמיד רצה להפיק סרטון הדרכה.

== מצעדים ==

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי דאפט פאנק
קטגוריה:שירים באנגלית
קטגוריה:סינגלים בהוצאת וירג'ין רקורדס
Evadne

Evadne היא להקת מטאל מספרד המנגנת דום-דת' גותי ודת'-דום מלודי. היא נקראת על שם אוודנה , שם של מספר דמויות נשים במיתולוגיה היוונית.

== חברי הלהקה ==

=== נוכחיים ===

* חוסה קיליס (Jose Quilis) - גיטרה באס
* חואן ניהיל (Joan Nihil) - תופים, שירה וגרואלינג
* חוסן מרטין (Josan Martín) - גיטרה חשמלית
* אלברט קונחרו (Albert Conejero) - שירה וגרואלינג
* טריסטן איניגס (Tristán Iñiguez) - גיטרה חשמלית (בהופעות בלבד)

=== לשעבר ===

* מיגל אנחל (Miguel Ángel) - תופים
* רפא (Rafa) - תופים
* מארק (Marc) - גיטרות (?–2020)
* פרננדו (Fernando) - גיטרות
* אתנמר (Ethenmar) - קלידים
* ג'סי (Jessie) - קלידים, שירה
* אנדוני רוס (Andoni Ros) - גיטרות (2021–2022)

== דיסקוגרפיה ==
* In the Bitterness of Our Souls - דמו (מוזיקה), 2004
* The 13th Condition - אלבום אולפן, 2007
* The Shortest Way - אלבום אולפן, 2012
* Dethroned of Light - מיני-אלבום, 2014
* A Mother Named Death - אלבום אולפן, 2017
* Dethroned of Our Souls - אלבום אוסף, 2019
* The Pale Light of Fireflies - אלבום אולפן, 2021

== קישורים חיצוניים ==
* 
* 
* 
* Bandcamp: [https://evadneofficial.bandcamp.com/album/dethroned-of-light Dethroned of Light] ו-[https://evadne.bandcamp.com/album/the-pale-light-of-fireflies The Pale Light of Fireflies]

קטגוריה:להקות מטאל גותי
קטגוריה:להקות דום מטאל
קטגוריה:להקות דת' מטאל
קונרד קרז'ינובסקי

קונרד קרז'ינובסקי, בפולנית: Konrad Krzyżanowski (15 בפברואר 1872 - 25 במאי 1922) היה מאייר וצייר פולני, בעיקר של דיוקנאות, שנחשב לצייר מוקדם של האקספרסיוניזם.<ref>Lija Skalska-Miecik (ed.), Konrad Krzyżanowski 1872-1922. Wystawa monograficzna, National Museum, Warsaw, 1980</ref>

== ביוגרפיה ==
הוא נולד בקרמנצ'וג, וגדל בקייב. שם לקח את שיעורי האמנות הראשונים שלו בבית הספר לציור אצל מיקולה מורשקו. <ref></ref> לאחר מכן, למד לימודים סדירים באקדמיה האימפריאלית לאמנויות בסנט פטרסבורג. אולם הוא לא היה שם זמן רב, מאחר שסלד משיטות הלימוד של בית הספר, הגיע לעימות עם הרקטור וגורש מהמוסד. <ref></ref>

בשנת 1897 עבר קריז'נובסקי למינכן, שם לקח שיעורים פרטיים מסיימון הולוסי. כעבור שלוש שנים השתקע בוורשה ויחד עם קז'ימייז' סטברובסקי והקים בית ספר לציור אותו ניהל במשך ארבע שנים. בשנים 1904 עד 1909 לימד באקדמיה לאמנויות יפות, שם לקח את תלמידיו לעיתים קרובות לצייר בליטא ובפינלנד. הוא גם עשה איורים עבור כתב עת ספרותי ואמנותי שיצא לאור מ-1901 עד 1907.

בשנת 1906 נישא קז'ינובסקי לאמנית מיכלינה פיוטרשבסקה, סטודנטית באקדמיה. לאחר סיום לימודיה בשנת 1909, הוא התפטר מתפקידו שם. מ-1912 עד 1914 חיו בני הזוג בלונדון ובפריז, שם למדה מיכלינה עם מוריס דני באקדמיה רנסון. <ref></ref>

ב-1914 חזרו לורשה, אך בעקבות פרוץ מלחמת העולם הראשונה נסעו לגור בווליניה אצל קרובי משפחתה של מיכלינה. בשנים 1917 עד 1918 הם גרו בקייב, שם לימד קז'ינובסקי ב"בית הספר הפולני לאמנויות יפות".

לאחר הקמת הרפובליקה הפולנית השנייה, הם חזרו לורשה וקז'ינובסקי הקים מחדש את בית הספר הפרטי שלו לאמנות. בין תלמידיו הידועים ביותר היו טדאוש פרושקובסקי, לודוויק קונזבסקי וקריסטינה ורובלבסקה.

קריז'נובסקי נפטר בורשה ב-25 במאי 1922.

== גלריה ==
<gallery mode="packed" heights="200">
File:Dziewczynka i fortepian.jpg|ילדה ופסנתר
File:Krzyżanowski, Konrad (1872-1922) - Clouds in Finland - National Museum Kraków.jpg|עננים בפילנלד
File:Krzyżanowski By the light of candle.jpg|לאור נרות
File:Krzyżanowski - Portret żony z pieskiem.jpg|אישה וכלב

</gallery>

== קישורים חיצוניים ==

== הערות שוליים ==

קטגוריה:ציירים פולנים

קטגוריה:ילידי 1872
קטגוריה:נפטרים ב-1922